CELEX: 22021D0036
Language: bg
Date: 2020-12-16 00:00:00
Title: Решение № 3/2020 на Комитета за вътрешен транспорт Общност/Швейцария от 16 декември 2020 година относно системата на таксуване на превозните средства, приложима в Швейцария от 1 юли 2021 г. [2021/36]

18.1.2021   
               
               
                  BG
               
               
                  Официален вестник на Европейския съюз
               
               
                  L 15/48
               
            
         РЕШЕНИЕ № 3/2020 НА КОМИТЕТА ЗА ВЪТРЕШЕН ТРАНСПОРТ ОБЩНОСТ/ШВЕЙЦАРИЯ
         от 16 декември 2020 година
         относно системата на таксуване на превозните средства, приложима в Швейцария от 1 юли 2021 г. [2021/36]
         КОМИТЕТЪТ ЗА ВЪТРЕШЕН ТРАНСПОРТ ОБЩНОСТ/ШВЕЙЦАРИЯ,
         като взе предвид Споразумението между Европейската общност и Конфедерация Швейцария относно железопътния и автомобилен превоз на стоки и пътници (1) (наричано по-долу „Споразумението“), и по-специално член 40, параграф 6 и член 52, параграф 4 от него,
         като има предвид, че:
         
                     (1)
                  
                  
                     В съответствие с член 40 от Споразумението, считано от 1 януари 2001 г. Швейцария събира недискриминационна такса върху превозните средства в зависимост от разходите, които те генерират („такса върху движението на тежкотоварни автомобили в зависимост от екологичните им показатели“). Посочената такса се разграничава според три категории емисионни стандарти (класове EURO).
                  
               
                     (2)
                  
                  
                     За тази цел в член 40, параграфи 2 и 4 от Споразумението се посочва усреднената стойност на таксите, максималната стойност на таксата за превозните средства от най-замърсяващата категория, както и максималната разлика между таксите за отделните категории.
                  
               
                     (3)
                  
                  
                     Съгласно член 40, параграф 6 от Споразумението Комитетът по вътрешен транспорт Общност/Швейцария определя тегловния коефициент въз основа на двугодишни прегледи, за да се отчитат промените в структурата на парка от превозни средства в движение в Швейцария, както и промените в стандартите EURO. Предвид модернизирането на парка от превозни средства в движение в Швейцария, което означава, че все повече превозни средства отговарят на най-новите стандарти EURO, разпределението на категориите стандарти EURO следва да бъде адаптирано, така най-малко замърсяващия емисионен клас EURO VI да остава в категорията с най-ниската такса, а емисионните класове EURO IV и V да влязат в категорията с най-високата такса.
                  
               
                     (4)
                  
                  
                     Поради същите причини е необходимо съответно да се премахне намалението от 10 % от равнището на тяхната категория за таксуване, предвидено в Решение № 1/2011 на Комитета за вътрешен транспорт Общност/Швейцария (2), предоставяно на превозни средства с емисионни класове EURO II и EURO III, които са допълнително оборудвани с одобрена система с филтър за прахови частици,
                  
               РЕШИ:
         
            Член 1
            Свързаната с екологичните показатели такса върху движението на тежкотоварни автомобили с действително общо тегло в натоварено състояние не повече от 40 тона, изминаващи разстояние от 300 km е:
            
                        —
                     
                     
                        372,00 швейцарски франка за такса категория 1
                     
                  
                        —
                     
                     
                        322,80 швейцарски франка за такса категория 2
                     
                  
                        —
                     
                     
                        273,60 швейцарски франка за такса категория 3.
                     
                  
         
            Член 2
            Такса категория 1 се прилага за всички превозни средства, които са въведени в движение, преди да влезе в сила стандартът EURO VI.
            Такса категория 3 се прилага за превозни средства от емисионен клас EURO VI.
         
         
            Член 3
            Решение № 1/2011 се отменя.
         
         
            Член 4
            Настоящото решение влиза в сила на 1 юли 2021 г.
         
         
            Съставено в Берн на 16 декември 2020 година.
            
               
                  За Конфедерация Швейцария
               
               
                  Председател
               
               Peter FÜGLISTALER
            
            
               
                  За Европейския съюз
               
               
                  Ръководителка на делегацията на Европейския съюз
               
               Elisabeth WERNER
            
         
         
            (1)  ОВ L 114, 30.4.2002 г., стр. 91.
         
            (2)  Решение № 1/2011 на Комитета по сухопътния транспорт Европейска общност—Швейцария от 10 юни 2011 г. за предоставяне на отстъпка от свързаната с екологичните показатели такса върху движението на тежкотоварни автомобили за превозните средства с емисионен клас EURO II и EURO III и с одобрена система за намаляване на емисиите на частици (ОВ L 193, 23.7.2011 г., стр. 52).